MFCจัดโปรฯซื้อ5กองทุนในงานตลาดนัด
บลจ.เอ็มเอฟซี จัดโปรโมชั่นซื้อ 5กองทุนในงานตลาดนัดกองทุนรวม 7-10 ก.ค.ที่พารากอน รับของแจกอื้อ
5 ก.ค. 2554

บลจ.เอ็มเอฟซี จัดโปรโมชั่นซื้อ 5กองทุนในงานตลาดนัดกองทุนรวม 7-10 ก.ค.ที่พารากอน รับของแจกอื้อ
น.ส.ประภา ปูรณโชติ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า บริษัทได้ร่วมออกบู้ธงานตลาดนัดกองทุนรวม ( Mutual Fund Fair) ณ สยามพารากอน ชั้น M ระหว่างวันที่ 7-10 ก.ค.นี้ จึงขอเชิญผู้สนใจลงทุนทำแบบประเมินระดับความเสี่ยงในการลงทุน (Customer Risk Profile) และรับคำแนะนำในการวางแผนการลงทุนให้เหมาะสมกับตนเองได้ พร้อมกันนี้
นอกจากนี้ผู้ที่สนใจลงทุนในกองทุนทุกกองทุน ตั้งแต่ 15,000 บาทขึ้นไปจะได้รับกระเป๋าอเนกประสงค์และเอ็มเอฟซียังมีโปรโมชั่นพิเศษสำหรับผู้ลงทุนในกองทุนรวมของเอ็มเอฟซี 5 กองทุน ได้แก่ กองทุนเปิดเอ็มเอฟซีตราสารหนี้ระยะสั้น (MMM) เหมาะสำหรับผู้รับความเสี่ยงได้ปานกลางถึงค่อนข้างต่ำ กองทุนเปิดเอ็มเอฟซี อินเตอร์เนชั่นแนล อีเมอร์จิ้ง (I-Emerging) และกองทุนเปิดเอ็มเอฟซี อินเตอร์เนชั่นแนล ดีเวลลอป มาร์เก็ต (I-Develop) เหมาะสำหรับผู้รับความเสี่ยงได้ปานกลางถึงสูง 
กองทุนเปิดเอ็มเอฟซี แอคทิฟ อิควิตี้ ฟันด์ (M-Active)และกองทุนเปิดเอ็มเอฟซี ไฮ-ดิวิเดนด์ ฟันด์ (Hi-Div) เหมาะสำหรับผู้รับความเสี่ยงได้สูง และกองทุนเปิดเอ็มเอฟซี อินเตอร์เนชั่นแนล โกลด์ ฟันด์ (I-GOLD) กองทุนเปิดเอ็มเอฟซี อินเตอร์เนชั่นแนล ออยล์ ฟันด์ (I-OIL) เหมาะสำหรับผู้รับความเสี่ยงได้สูงมาก ลงทุนตั้งแต่ 100,000 บาทขึ้นไปรับผ้าขนหนู และลงทุนตั้งแต่ 500,000 บาทขึ้นไปรับกระเป๋าล้อลาก 
สำหรับผู้ที่ลงทุนใน LTF หรือ RMF ของเอ็มเอฟซี จะได้รับหน่วยลงทุนของกองทุนเปิด MMM ดังนี้ ลงทุนตั้งแต่ 20,000-49,999.99 บาทขึ้นไปรับ MMM 100 บาท ลงทุนตั้งแต่ 50,000-99,999.99 บาทขึ้นไปรับ MMM 300 บาท ลงทุนตั้งแต่ 100,000-199,999.99 บาทขึ้นไปรับ MMM 700 บาท ลงทุนตั้งแต่ 200,000-499,999.99 บาทขึ้นไปรับ MMM 1,600 บาท  ลงทุนตั้งแต่ 500,000-999,999.99 บาทขึ้นไปรับ MMM 5,000 บาท และตั้งแต่ 1 ล้านบาทขึ้นไปรับสร้อยคอทองคำมูลค่า 12,500 บาท